Aerosmith
Store norske leksikon,Kunst og estetikk,Musikk,Populærmusikk,Hardrock og heavy metal,Internasjonal hardrock og heavy metal
Aerosmith er et amerikansk rockeband dannet i 1970 i Sunapee, New Hampshire, og basert i Boston. Aerosmith har tross et anselig dopmisbruk og mye internt bråk overlevd som band i over 35 år, med originalbesetningen intakt. Vokalist Steven Tyler ligner på Mick Jagger, og gruppa ble på syttitallet kalt et fattigmanns The Rolling Stones. Men etter 1987 har de holdt skansen som et av verdens mest populære band.
Fra 1972 besto de av vokalisten Steven Tyler (født Steven Victor Tallarico, 1948), gitaristene Joe Perry (født 1950) og Brad Whitford (født 1952), bassisten Tom Hamilton (født 1951) og trommeslageren Joey Kramer (født 1950). Debutalbumet Aerosmith (1973) inneholder powerballaden Dream On, som ble en stor hit i 1976. Album Med unntak av Get Your Wings (1974) har alle bandets studioalbum nådd Topp 40 i hjemlandet:  Aerosmith (1973)  Get Your Wings (1974)  Toys In The Attic (1975)  Rocks (1976)  Draw The Line (1977)  Live! Bootleg (1978)  Night In The Ruts (1979)  Rock In A Hard Place (1982) med gitaristene Jim Crespo og Rick Dufay  Done With Mirrors (1985)  Permanent Vacation (1987)  Pump (1989)  Get A Grip (1993)  Nine Lives (1997)  A Little South Of Sanity (live, 1998)  Just Push Play (2001)  Honkin' On Bobo (2004)  Rockin' The Joint (live, 2005)  Music From Another Dimension! (2012)  Perry og Whitford var ute av Aerosmith på begynnelsen av 1980-tallet og spilte ikke på Rock in a Hard Place (1982). Perry dannet The Joe Perry Project i 1980, og Whitford satset på duoen Whitford/St. Holmes som gav ut album i 1981. Begge var tilbake i Aerosmith igjen innen neste album. Steven Tyler solodebuterte først i 2016 med albumet We're All Somebody From Somewhere, som toppet countrylistene i USA. Singler Aerosmith har siden 1989 også solgt mange plater i Europa, inkludert Norge, hvor de har hatt flere store hits:   Livin' On The Edge (1993)  Cryin' (1993)  Amazing (1994)  Blind Man (1994)  I Don't Wanna Miss A Thing (2001)  I hjemlandet har de også nådd Topp 20 med:   Dude (Looks Like A Lady) (1987)  Angel (1988)  Rag Doll (1988)  Love In An Elevator (1989)  Janie's Got A Gun (1989)  What It Takes (1990)  Crazy (1994)  Jaded i 2001  Perry og Tyler ble for øvrig invitert av Run-D.M.C. til å medvirke på deres vellykte møte mellom rap og rock, Walk This Way, og ikke minst musikkvideoen bidro til at singlen ble en kjempehit verden over i 1986. Les mer i Store norske leksikon rock heavy metal Eksterne lenker aerosmith.com